ඊට ප්‍රතිචාර දක්වමින් සිංගප්පූරු ජනාධිපතිවරයා  ප්‍රකාශ කළේ දෙරට අතර සබදතා ශක්තිමත් කරලීමට ඉදිරියටත් ශ්‍රී ලංකාවේ සංවර්ධන ක්‍රියාවලිය සදහා පූර්ණ සහය ලබාදෙන බවයි.මේ අතර, ශ්‍රී ලංකාව සහ සිංගප්පූරුව අතර නිදහස් වෙළද ගිවිසුම ක්‍රියාත්මක වීමත් සමගම දෙරටේ ආර්ථික හා සාමාජීය ජයග්‍රහණය රැසක් හිමිකර ගැනීමට හැකියාව ලැබෙන බව ද සිංගප්පූරු අග්‍රාමාත්‍ය ලී ෂියැං ලූං ප්‍රකාශ කළා.ඒ, අග්‍රාමාත්‍ය රනිල් වික්‍රමසිංහ සමඟ අද උදෑසන ද්වි පාර්ශවික නිළ සාකච්ඡාවලට එක්වෙමින්.ශ්‍රී ලංකාවේ සම්මුතිවාදී ජාතික ආණ්ඩුවේ යහපත් ප්‍රතිපත්ති හේතුවෙන් සිංගප්පූරුව ඇතුළු විදේශ සමාගම් ගණනාවක් ශ්‍රී ලංකාවේ ආයෝජනය කරලීමට කැමැත්ත පළ කරන බව ද සිංගප්පූරු අග්‍රාමාත්‍යවරයා එහිදී වැඩිදුරටත් සදහන් කළා.